## Justícia convoca les renovacions de l'acreditació del personal del servici específic d'admissió en espectacles i establiments públics

*** Es tracta de les proves de renovació de les persones aspirants aptes el novembre de 2011, desembre de 2015 i desembre de 2019
* Les proves s'efectuaran el 29 de novembre de 2023 a Alacant, Castelló de la Plana i València**

La Conselleria de Justícia i Interior ha publicat este dimarts, 3 d'octubre, l'aprovació de les bases generals i la convocatòria de les renovacions de l'acreditació del personal del servici específic d'admissió de les edicions de novembre de 2011, desembre de 2015 i desembre de 2019, corresponents a la tercera, segona i primera renovacions, respectivament.

La prova avaluadora s'efectuarà el 29 de novembre de 2023 a les 9.30 hores a les ciutats d'Alacant (dependències del CdT), Castelló de la Plana (Casa dels Caragols) i València (dependències de l'EVES).

El nombre de persones aspirants cridades a renovar el document acreditatiu per a l'exercici de les funcions del servici específic d'admissió en espectacles i establiments públics és 203 en total: 19, com a tercera renovació; 61, com a segona, i 123, com a primera. També podran presentar-se les persones que no van poder renovar en convocatòries anteriors per qualsevol circumstància.

Fecha: 03/10/2023